SIR-র প্রতিবাদে ৫ নভেম্বর থেকে আমরণ অনশনের ঘোষণা মতুয়াদের

কলকাতা: এসআইআরের প্রতিবাদে আমরণ অনশনের ডাক দিলেন অল ইন্ডিয়া মতুয়া মহাসংঘের সংঘাধিপতি তথা তৃণমূলের রাজ্যসভার সাংসদ মমতাবালা ঠাকুর (Mamata Bala Thakur)। এসআইআর হলে মতুয়া সম্প্রদায়ের বহু মানুষের নাম বাদ যাবে। এই আশঙ্কা করছেন তৃণমূল সাংসদ মমতাবালার।

১২টি রাজ্যের সঙ্গে বাংলাতেও এসআইআর প্রক্রিয়া শুরু হচ্ছে। আগামী ৪ নভেম্বর, মঙ্গলবার থেকে বাড়ি বাড়ি গিয়ে বিএলও-রা এসআইআরের কাজ শুরু করবেন। ওই দিনই এসআইআরের প্রতিবাদের পথে নামছেন তৃণমূল সুপ্রিমো মমতা বন্দ্যোপাধ্যায় ও দলের সর্বভারতীয় সাধারণ সম্পাদক অভিষেক বন্দ্যোপাধ্যায়। এবার এসআইআরের প্রতিবাদে জোরালো প্রতিবাদে নামছে অল ইন্ডিয়া মতুয়া মহাসংঘও। এসআইআর বাতিলের দাবি তুলে আমরণ অনশনের ডাক দেওয়া হয়েছে। ৫ নভেম্বর থেকেই ওই অনশন শুরু হচ্ছে।

আরও পড়ুন: ডিউটির পর কী ভাবে কাজ,BLO-র বিক্ষোভে তোলপাড় নজরুল মঞ্চ

ঠাকুরবাড়িতে আমরণ অনশন কর্মসূচিতে বসতে চলেছেন ।মতুয়ারা। শনিবার অনশন কর্মসূচি ঘোষণার পর তিনি বলেন, ‘‘ভোটার তালিকা থেকে বৈধ ভোটারদের বাদ দেওয়ার চেষ্টা হচ্ছে, তা কোনও ভাবেই মেনে নেওয়া যায় না। এর ফলে বহু উদ্বাস্তু মতুয়া সম্প্রদায়ের মানুষ বিপদে পড়তে পারেন। পরবর্তীকালে তাঁদের উপর নাগরিকত্ব ইস্যুতেও অনেক প্রশ্ন উঠবে বলে তিনি আশঙ্কা প্রকাশ করেছেন। তাই এই বিষয়ে প্রতিবাদ জানিয়ে মতুয়া সম্প্রদায়ের সাধু, পাগল, গোসাঁইরা সম্মিলিত ভাবে আমরণ অনশনে বসবেন।’’

দেখুন ভিডিও